CELEX: 62010CN0199
Language: el
Date: 2010-04-26 00:00:00
Title: Υπόθεση C-199/10: Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 26 Απριλίου 2010 — Secilpar — Sociedade Unipessoal SL κατά Fazenda Pública

17.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 195/4
            
         Αίτηση για την έκδοση προδικαστικής αποφάσεως, την οποία υπέβαλε το Supremo Tribunal Administrativo (Πορτογαλία) στις 26 Απριλίου 2010 — Secilpar — Sociedade Unipessoal SL κατά Fazenda Pública
   (Υπόθεση C-199/10)
   2010/C 195/08
   Γλώσσα διαδικασίας: η πορτογαλική
   
      Αιτούν δικαστήριο
   
   Supremo Tribunal Administrativo
   
      Διάδικοι στην υπόθεση της κύριας δίκης
   
   
      Αναιρεσείουσα: Secilpar, Sociedade Unipessoal, SL
   
      Αναιρεσίβλητη: Fazenda Pública
   
      Προδικαστικά ερωτήματα
   
   Προσβάλλει η παρακράτηση φόρου εισοδήματος στην πηγή, για το έτος 2003, που επιβλήθηκε σε εταιρία μη εδρεύουσα εντός της εθνικής επικράτειας, προς 15 %, βάσει της Συμβάσεως μεταξύ Πορτογαλίας και Ισπανίας προς αποφυγή της διπλής φορολόγησης, επί μερισμάτων που της διετέθησαν σε χρήμα, με την ιδιότητά της ως μετόχου εταιρίας εδρεύουσας σε κράτος μέλος, σύμφωνα με τα άρθρα 80 °, παράγραφος 2, στοιχείο c, και 88, παράγραφοι 3, στοιχείο b, 4 και 5, του CIRC (Κώδικα φόρου εισοδήματος νομικών προσώπων), 71, στοιχεία a και d, του CIRS (Κώδικα φόρου εισοδήματος φυσικών προσώπων) και 59 του EBF (Κανονισμού φορολογικών ελαφρύνσεων), με την τότε μορφή τους, τις αρχές της απαγόρευσης των διακρίσεων, της ελευθερίας εγκαταστάσεως και της ελεύθερης κυκλοφορίας των κεφαλαίων, που διακηρύσσονται στα άρθρα 12, 43, 46, 56 και 58, παράγραφος 3, της Συνθήκης ΕΚ, καθώς και στο άρθρο 5, παράγραφος 1, της οδηγίας 90/435/ΕΟΚ (1);
   
      (1)  Οδηγία 90/435/ΕΟΚ του Συμβουλίου, της 23ης Ιουλίου 1990, σχετικά με το κοινό φορολογικό καθεστώς το οποίο ισχύει για τις μητρικές και τις θυγατρικές εταιρείες διαφορετικών κρατών μελών (ΕΕ 1990, L 225, σ. 6).